LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL DUOMENŲ APIE DRUSKĄ, MAISTO PAPILDUS (VITAMINUS) IR MIŠINĖLIUS KŪDIKIAMS TEIKIMO TAISYKLIŲ PATVIRTINIMO

2022 m. spalio 13 d. Nr. 3D-609

Vilnius

Vadovaudamasis Lietuvos Respublikos žemės ūkio, maisto ūkio ir kaimo plėtros įstatymo 10 ir 12 straipsniais, Valstybinių mobilizacinių užduočių valstybės ir savivaldybių institucijoms ir įstaigoms sąrašo, patvirtinto Lietuvos Respublikos Vyriausybės 2022 m. sausio 5 d. nutarimu Nr. 23 „Dėl Lietuvos Respublikos mobilizacijos ir priimančios šalies paramos įstatymo įgyvendinimo“, 5.4.1 papunkčiu, atsižvelgdamas į Lietuvos žemės ūkio ir maisto produktų rinkos informacinės sistemos nuostatų, patvirtintų Lietuvos Respublikos žemės ūkio ministro 2004 m. balandžio 8 d. įsakymu Nr. 3D-156 „Dėl Lietuvos žemės ūkio ir maisto produktų rinkos informacinės sistemos nuostatų patvirtinimo“, 14.1.1.2 papunktį bei į Nepaprastosios padėties, mobilizacijos ar karo padėties metu rekomenduojamą maisto produktų asortimentą ir vieno gyventojo paros suvartojimo normą, patvirtintą Lietuvos Respublikos sveikatos apsaugos ministro 2015 m. gegužės 25 d. įsakymu Nr. V-641 „Dėl Nepaprastosios padėties, mobilizacijos ar karo padėties metu rekomenduojamo maisto produktų asortimento ir vieno gyventojo paros suvartojimo normos patvirtinimo“,

t v i r t i n u Duomenų apie druską, maisto papildus (vitaminus) ir mišinėlius kūdikiams teikimo taisykles (pridedama).

Žemės ūkio ministras	Kęstutis Navickas

SUDERINTA	SUDERINTA
Lietuvos statistikos departamento	VĮ Žemės ūkio informacijos ir kaimo verslo
2022-10-10 raštu Nr. SD-701	centro 2022-10-05 raštu Nr. 1S-5915

PATVIRTINTA

Lietuvos Respublikos žemės ūkio ministro

2022 m. spalio 13 d. įsakymu Nr. 3D-609

DUOMENŲ APIE DRUSKĄ, MAISTO PAPILDUS (VITAMINUS) IR MIŠINĖLIUS KŪDIKIAMS TEIKIMO TAISYKLĖS

I SKYRIUS

BENDROSIOS NUOSTATOS

1. Duomenų apie druską, maisto papildus (vitaminus) ir mišinėlius kūdikiams teikimo taisyklės parengtos vadovaujantis Lietuvos Respublikos žemės ūkio, maisto ūkio ir kaimo plėtros įstatymo 10 ir 12 straipsniais, Valstybinių mobilizacinių užduočių valstybės ir savivaldybių institucijoms ir įstaigoms sąrašo, patvirtinto Lietuvos Respublikos Vyriausybės 2022 m. sausio 5 d. nutarimu Nr. 23 „Dėl Lietuvos Respublikos mobilizacijos ir priimančios šalies paramos įstatymo įgyvendinimo“, 5.4.1 papunkčiu, atsižvelgdamas į Lietuvos žemės ūkio ir maisto produktų rinkos informacinės sistemos nuostatų, patvirtintų Lietuvos Respublikos žemės ūkio ministro 2004 m. balandžio 8 d. įsakymu Nr. 3D-156 „Dėl Lietuvos žemės ūkio ir maisto produktų rinkos informacinės sistemos nuostatų patvirtinimo“, 14.1.1.2 papunktį bei į Nepaprastosios padėties, mobilizacijos ar karo padėties metu rekomenduojamą maisto produktų asortimentą ir vieno gyventojo paros suvartojimo normą, patvirtintą Lietuvos Respublikos sveikatos apsaugos ministro 2015 m. gegužės 25 d. įsakymu Nr. V-641 „Dėl Nepaprastosios padėties, mobilizacijos ar karo padėties metu rekomenduojamo maisto produktų asortimento ir vieno gyventojo paros suvartojimo normos patvirtinimo

2. Šios taisyklės nustato duomenų apie druską, maisto papildus (vitaminus) ir mišinėlius kūdikiams gamybą, prekybą ir atsargas teikimo tvarką Lietuvos žemės ūkio ir maisto produktų rinkos informacinės sistemos duomenų tvarkytojui.

3. Šios taisyklės taikomos:

3.1. ūkio subjektams, Lietuvos Respublikoje užsiimantiems druskos, maisto papildų (vitaminų) ir mišinėlių kūdikiams gamyba ir (arba) prekyba ir laikantiems šių produktų atsargas;

3.2. duomenų tvarkytojui;

3.3. informacijos naudotojams.

4.	Pateikti duomenys naudojami nepaprastosios padėties, mobilizacijos ar karo padėties poreikiams (1 priedas).

5.	Statistiniai tyrimai atliekami vadovaujantis duomenų tvarkytojo parengta tyrimo metodika.

II SKYRIUS

VARTOJAMOS sąvokos IR SUTRUMPINIMAI

6. Šiose taisyklėse vartojami sutrumpinimai ir sąvokos:

6.1. Duomenų tvarkytojas – VĮ Žemės ūkio informacijos ir kaimo verslo centras (toliau – ŽŪIKVC).

6.2. Duomenų teikėjai – ūkio subjektai, Lietuvos Respublikoje užsiimantiems druskos, maisto papildų (vitaminų) ir mišinėlių kūdikiams gamyba ir (arba) prekyba ir laikantiems šių produktų atsargas.

6.3. IDIS – LŽŪMPRIS Interaktyvioji duomenų įvesties sistema.

6.4. Informacijos naudotojai – Lietuvos Respublikos vyriausybė, Lietuvos Respublikos sveikatos apsaugos ministerija, Lietuvos Respublikos žemės ūkio ministerija, Mobilizacijos ir pilietinio pasipriešinimo departamentas prie Lietuvos Respublikos krašto apsaugos ministerijos.

6.5. LŽŪMPRIS – Lietuvos žemės ūkio ir maisto produktų rinkos informacinė sistema.

6.6. LŽŪMPRIS valdytoja – Lietuvos Respublikos žemės ūkio ministerija.

III SKYRIUS

DUOMENŲ TEIKIMAS DUOMENŲ TVARKYTOJUI

7. Duomenų teikėjai teikia praėjusio pusmečio duomenis – ne vėliau kaip einamojo mėnesio 20 d. pagal šių taisyklių 1 priede nustatytą formą.

8. Duomenys teikiami naudojant IDIS adresu https://is.vic.lt/pls/vris/ris_start.loginVesti.

9. Nesant techninių galimybių naudoti IDIS, duomenys teikiami el. p. pašarai@vic.lt.

10. Duomenų teikėjai privalo neatlygintinai teikti tikslius duomenis šių taisyklių 7 punkte nustatytais terminais.

11. Jei dėl tam tikrų priežasčių duomenų teikėjas laikinai sustabdo veiklą ar tam tikros rūšies darbų veiklą, jis duomenų tvarkytojui turi teikti tuščias ataskaitas arba pateikti raštą, nurodydamas duomenų neteikimo priežastį ir ataskaitinį laikotarpį, už kurį duomenys nebus teikiami.

12. Jei duomenų teikėjas sustabdo veiklą arba ją nutraukia (pavyzdžiui, dėl bankroto), jis apie tai raštu informuoja duomenų tvarkytoją kartu pateikdamas ataskaitinio ir einamojo laikotarpio ataskaitas.

IV SKYRIUS

DUOMENŲ TEIKĖJŲ TEIKIAMŲ DUOMENŲ KONTROLĖ

13.	Duomenų tvarkytojas:

13.1. atlieka gautų duomenų patikimumo ir punktualumo stebėseną;

13.2. nustatytas neatitiktis registruoja Neatitikčių registravimo žurnale (2 priedas);

13.3. atlieka gautų duomenų patikimumo rizikos vertinimo analizę ir pagal jos rezultatus planuoja ir atlieka duomenų patikrą. Patikros rezultatai įforminami duomenų tvarkytojo patvirtintos formos patikros aktuose.

V SKYRIUS

Informacijos TEIKIMAS IR JOS SKELBIMAS

14. Duomenų tvarkytojas, pagal šių taisyklių 7 punkte nurodytą ataskaitos formą (1 priedas), pasibaigus pusmečiui iki einamojo mėn. paskutinės darbo dienos parengia ir naudodamas IDIS pateikia duomenis Duomenų ir informacijos apie būtiniausius maisto produktus teikimo nepaprastosios padėties, mobilizacijos ar karo padėties poreikiams taisyklėse, patvirtintose Lietuvos Respublikos žemės ūkio ministro 2017 m. gruodžio 19 d. įsakymu Nr. 3D-816 „Dėl duomenų ir informacijos apie būtiniausius maisto produktus teikimo nepaprastosios padėties, mobilizacijos ar karo padėties poreikiams taisyklių patvirtinimo“, nustatyta tvarka ir terminais.

VI SKYRIUS

DUOMENŲ KONFIDENCIALUMO IR VIENTISUMO UŽTIKRINIMAS, APSKAITA IR SAUGOJIMAS

15. Duomenų tvarkytojas užtikrina gautų duomenų konfidencialumą ir vientisumą.

16.	Asmens duomenų saugumas užtikrinamas vadovaujantis Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų Europos Sąjungos ir Lietuvos Respublikos teisės aktų, reglamentuojančių asmens duomenų apsaugą, nuostatomis.

17.	Darbuotojai, kurie tvarko asmens duomenis, privalo saugoti asmens duomenų paslaptį, jeigu šie asmens duomenys neskirti skelbti viešai. Ši pareiga galioja ir pasitraukus iš valstybės tarnybos, perėjus į kitas pareigas arba pasibaigus darbo sutartiniams santykiams.

18.	Duomenų tvarkytojas teisės aktų nustatyta tvarka privalo saugoti ir tvarkyti duomenų teikėjų pateiktų duomenų apskaitą.

18. Duomenų teikėjų pateikti statistiniai duomenys LŽŪMPRIS duomenų bazėje saugomi neribotą laiką.

19. Duomenų ir informacijos sauga užtikrinama vadovaujantis Lietuvos Respublikos teisės aktais ir duomenų tvarkytojo nustatyta tvarka.

VII skyrius

BAIGIAMOSIOS NUOSTATOS

20. Duomenų teikėjai, nesilaikantys šiose taisyklėse nustatytų reikalavimų, atsako Lietuvos Respublikos teisės aktų nustatyta tvarka.

_________________